kardosdrur/scandi-wiki huggingface dataset:
Albertus Mathiesen

Albertus Mathiesen (bisat 14. marts 1668 i Trinitatis Kirke, København) var en dansk bygmester. 

Om Albertus Mathiesens herkomst, uddannelse og tidlige år vides intet. Navnet tyder på, at han har været dansk af fødsel. 1650 ansattes han som kgl. bygmester (bestalling 8. februar) og kom herved til at lede opførelsen af et par hovedværker inden for dansk arkitektur. 1657 var han beskæftiget ved arbejderne i dronning Sophie Amalies lysthave uden for Vesterport, og det er sandsynligvis Albertus Mathiesen, der har givet udkast til selve lystslottet Sophie Amalienborg, hvis store hus dog først opførtes efter hans død. 1663 byggede han et lysthus i Rosenborg Have, til hvilket en tegning (i Samlingen af Arkitekturtegninger) muligvis skal henføres. For Frederik III opførte han på Slotsholmen, hvor Christian III's tøjhus havde stået, fra 1665 den store bygning til Feltartilleriet, Det Kongelige Bibliotek og Det Kongelige Kunstkammer (nu ombygget og indrettet til Rigsarkivet). 1666 opførte han – sikkert efter Hans van Steenwinckel den yngres tegning – spiret på Sankt Nikolai Kirke, der blev rekonstrueret af H.C. Amberg i en mere solid udformning 1908-10. Desuden er hans navn knyttet til et par mindre arbejder (den enkle Rødovre Kirke 1664), istandsættelser og vurderingsforretninger. 1669 fik Hans van Steenwinckel den yngste overdraget bestallingen efter ham.

Biblioteksbygningen og Sophie Amalienborg vidner om Mathiesens kendskab til italiensk barokarkitektur, som herved for første gang kom til at øve indflydelse i Danmark.

Værker 
 Dronning Sophie Amalies lysthave ved Vesterport, København (1657)
 Prinsessernes Gård på Frederiksberg (1663)
 Lysthus i Rosenborg Have (1663)
 Spiret på Sankt Nikolai Kirke, København (1664, brændt 1795, rekonstrueret i ændret form af H.C. Amberg)
 Rødovre Kirke (tilskrevet, 1664)
 Bygning for Kongens Kunstkammer, Det Kongelige Bibliotek og feltartilleriet, nu Rigsarkivet (fra 1665, ombygget)

Kilder

Eksterne henvisninger 

Arkitekter fra Danmark
Danskere i 1600-tallet
Barokarkitekter
Hofbygmestre fra Danmark
Ewert Janssen

Ewert Janssen (også Effuert, Ewart) (død ca. 1692) var en dansk bygmester i den tidlige barokperiode.

Ewert Janssen, som var af nederlandsk oprindelse, optrådte i slutningen af 1665 og i 1666 på Gjorslev som arkitekt for sin landsmand Joachim Irgens ved opførelsen af borgens moderne trappehus. 1668 blev han af kongen antaget som murermester med en årlig løn af 400 Rdl., og fra denne tid må stamme et signeret projekt til en ombygning af Skanderborg Slot (Det Kgl. Bibliotek). Han blev udnævnt til kgl. bygmester 20. maj 1668 (1669 omtales han af kongen som "Vor Bygmester"), og 2 år senere fulgte udnævnelsen til flådens bygmester på Bremerholm; et hverv, han dog allerede før 1685 måtte afgive til Hans van Steenwinckel den yngste. I begyndelsen af 1690 omtales Janssen som død. Bortset fra trappehuset på Gjorslev og Skanderborgprojektet har man intet pålideligt grundlag til en bedømmelse af Janssens kunstneriske formåen; det står fast, at han har været en af den klassi­cerende nederlandske baroks tidligste repræsentanter i Danmark, og det forekommer troligt, at han har haft en andel i tilblivelsen af vor tidlige baroks hovedværk, Charlottenborg. Også "herregården" i Larvik er sat i forbindelse med hans navn.

Janssen var gift (før 1670) med Grethe Johansdatter.

Værker 
 Trappebygning til Gjorslevs hovedbygning (1665)
 Ombygningsprojekt til Skanderborg Slot (1668)
 Lystslot i forbindelse med Mølleåen ved Frederiksdal (ca. 1670)
 Ridehus ved Københavns Slot (1669, nedrevet ca. 1740)
 Gjethuset på Kongens Nytorv (1671-73, nedrevet 1872)
 Charlottenborg, Kongens Nytorv (fra 1672, tilskrevet)
 Bro over Frederiksholms Kanal (1682)
 Søkvæsthuset, Kvæsthusgade, København (1684, nedrevet)
 Projekt til Clausholm (ca. 1690)

Kilder 
 

Arkitekter fra Danmark
Arkitekter fra Nederlandene
Danskere i 1600-tallet
Barokarkitekter
Hofbygmestre fra Danmark
Personer i Dansk Biografisk Leksikon
ICA kødfars-skandalen

ICA kødfars-skandalen refererer til den skandale som opstod, da Sveriges Televisions magasin, Uppdrag granskning den 5. december 2007 viste reportagen I takt med tiden. Programmet, som handlede om ulovligheder i kød-håndteringen på flere ICA Maxi-butiker, blev set af 930.000 personer.

Reportagen 
Uppdrag granskning havde fået tips om at ICA-butiker systematisk om-mærkede datoen på gammel kødfars. For at bevise dette besøgte de ICA Maxi-butikerna i Nacka, Botkyrka, Södertälje og Haninge og satte klistermærker under pakker med kødfars præcis inden at butikkerne skulle lukke. Næste dag besøgte de butikerne igen og fandt de samme pakker, men denne gang med nye etiketter med nye "sidste salgsdato" stempler. Det hele blev filmet med skjult kamera. Samtlige fire testede butikker om-mærkede kødfars på denne måde. 

Udover dette gennemgik reportagen også ICA:s varemærkestrategier. Programmet viste også hvordan flere af ICA's selvstændige butiksejere gjorde store fortjenester.

ICA's reaktion 

ICA sendte en pressemeddelelse ud allerede dagen inden reportagen blev sendt, om at de "så alvorligt" på oplysningerne.

På trods af al opmærksomheden med den fejlagtige kødhåndtering er fusket i ICA-forretningerne fortsat. I juledagene 2007 opdagede  Uppsala kommunes fødevare-inspektører, at "ICA Solen" i byen Storvreta, nord for Uppsala, havde hakket kød og solgt det som fars, selvom '"sidste salgsdato" var overskredet. Nogle uger tidligere havde inspektørerne opdaget tilsvarende mangler hos  "ICA Väst" i bydelen Flogsta i Uppsala. Uppsala kommune gjorde klar til at politi-anmelde begge butikker, ifølge Upsala Nya Tidning.

Fusk i andre butikskæder 
Journalisterna testede aldrig andre butikker end de fire ICA-Maxi butikler i Stockholmsregionen. Men ansvarshavende for såvel Axfood som Coop sagde til SVT:s Aktuellt den 11. december 2007, umiddelbart efter kødfusket var blevet afsløret, at disse kæder også havde haft problemer med håndteringen af kød. Coops informationschef Magnus Frisk sagde til SVT's Aktuellt, at de havde sat et egenkontrol-program i gang, og at fusket ikke havde været systematisk, men at det var sket, at kunder havde gjort dem opmærksom på fejl.  Pressechef på Axfood, Ingmar Kroon, fortalte at butiks-kæden havde afskediget butikchefer  i to eller tre tilfælde efter at kontrollanter havde opdaget kødfars, som var blevet om-mærket. En åtgärd som ICA inte kan ta efter då varje ICA-butik ägs av sin butikschef och således inte kan avskedas av centralorganisationen

Uppdrag gransknings opfølgning 
Den 20. februar 2008 sendte Uppdrag granskning et opfølgnings-program om kødfusket hos ICA. Her afsløredes, at ICA-ledselsen allerede kendte til at kødfusk forekom, da Uppdrag granskning afslørede det, på trods af at ICA-ledelsen sagde det modsatte i programmet.

Se også 
 Superbest kødfars-skandalen

Noter

Eksterne links 
 Uppdrag granskning: Systematiskt köttfusk på ICA

Forbrydelser i Sverige
Fødevareskandaler
Clark Mills (bådebygger)

Clark Mills (1915 i Michigan – 11. december 2001) var en amerikansk båddesigner og bådebygger.

Han er bedst kendt for at designe billige og praktiske både som optimistjollen, Windmill, Com-Pac 16 og andre. Han begyndte at bygge både før 2. Verdenskrig og efter krigen åbnede han Mills Boat Works i Clearwater, Florida.

Bådebyggere
Designere fra USA
SuperBest-kødskandalen


SuperBest-kødskandalen refererer til den fødevareskandale som opstod da otte ud af 12 tilfældigt valgte SuperBest-supermarkeder af DR1-programmet Kontant 29. september 2009 blev afsløret i at have ompakket og -mærket pakker med bl.a hakket kød, således at kødet fremstod som friskhakket. 

Det er ulovligt at sælge hakket kød hvis der er gået mere end 24 timer siden det blev hakket. Udover de otte Superbest-butikker blev to Kvickly-butikker fundet skyldige i at have snydt med datomærkningen.

Kontants fremgangsmåde 
Kontant satte tuschmærker i bunden af pakker med hakket kød og fisk i 20 supermarkeder i kæderne SuperBest, Føtex, SuperBrugsen og Kvickly i København, Hvidovre, Bagsværd, Roskilde, Holbæk og Helsinge om aftenen og kom tilbage næste morgen for at se om pakkerne stadig lå i køledisken, hvilket ville være ulovligt, fordi det så ville have ligget der mere end 24 timer. I 10 af butikkerne lå bakkerne stadig i køledisken næste morgen, men nu med et nyt datomærke. De ansatte i butikken havde simpelthen fjernet den gamle film og det gamle datomærke og sat nyt på, så det så ud som om kødet stadig var friskt.

Efterspil 
SuperBest fyrede umiddelbart efter afsløringen syv slagtermestre.

Programmets afsløringer fik Fødevareregion Øst til at iværksætte uanmeldte kontrolbesøg hos de implicerede supermarkeder. I flere af supermarkederne lykkedes det også kontrollanterne at påvise, at der var blevet snydt med datomærkningen, bl.a. havde en af SuperBest-forretningerne smidt en masse emballage i en container bag butikken uden at smide kødet ud. 

Fødevareminister Eva Kjer Hansen bekendtgjorde 1. oktober 2009, at Fødevarestyrelsen netop er gået i gang med en kontrolkampagne for at komme den ulovlige ompakning af kød til livs. SF's fødevareordfører Kristen Touborg har kaldt ministeren i samråd om sagen.

Se også 
 ICA kødfars-skandalen

Eksterne henvisninger 
 Kontant afslører fusk med datomærker – DR Kontant, 29 september 2009
 Liste over de 20 supermarkeder

Referencer 

Fødevareskandaler
Begivenheder i 2009
Folket mod Larry Flynt

Folket mod Larry Flynt (eng: The People vs. Larry Flynt) er en amerikansk biografisk film fra 1996 instrueret af Miloš Forman. Filmen har Woody Harrelson i titelrollen som den kontroversielle porno- og bladkonge Larry Flynt og Courtney Love som hans hustru Althea Flynt.

Medvirkende 
 Woody Harrelson
 Courtney Love
 Edward Norton
 Richard Dudley
 Richard Paul
 Vincent Schiavelli
 James Cromwell

Priser og nomineringer 
Filmen vandt to Golden Globe Awards, en for bedste manuskript til Scott Alexander og Larry Karaszewski, og en for bedste instruktør til Miloš Forman, der også vandt Guldbjørnen i Berlin. Desuden var Folket mod Larry Flynt nomineret til en Oscar for bedste instruktør og en Oscar for bedste mandlige hovedrolle (Woody Harrelson).

Trivia 
 Larry Flynt medvirkede selv i filmen i en mindre rolle som den dommer der tildeler figuren Larry Flynt (Woody Harrelson) en længere fængselsdom)

Ekstern henvisning 
 

Film baseret på virkelige begivenheder
Film instrueret af Miloš Forman
Amerikanske film fra 1996
Dramafilm fra USA
Sidney Lee (forfatter)

Sir Sidney Lee (5. december 1859 – 3. marts 1926) var en engelsk forfatter og kritiker.

Han var født Solomon Lazarus Lee på 12 Keppel Street, Bloomsbury, London uddannet på City of London School og Balliol College (Oxford), hvor han dimitterede i moderne historie i 1882. Året efter blev han assisterende redaktør på det engelske Dictionary of National Biography. I 1890 blev han medredaktør, og da sir Leslie Stephen trak sig tilbage i 1891 overtog han stillingen som redaktør.

Lee bidrog selv i høj grad til opslagsværket med omkring 800 artikler. Mens han endnu gik på Balliol College, Oxford skrev han to artikler om Shakespearefortolkning som blev trykt i The Gentleman's Magazine, og i 1884 udgav han en bog om Stratford-on-Avon. Hans artikel om Shakespeare i 51. bind (1897) af Dictionary of National Biography blev grundlaget for hans bog Life of William Shakespeare (1898), femte udgave i 1905. 

Lee blev adlet i 1911.

I litteraturen 
I James Joyces Ulysses s. 234 inddrages Sir Sidney Lee i en diskussion om Shakespeares Hamlet. "Hvad siger Mr. Sidney Lee, eller Mr. Simon Lazarus, som nogle højt og helliget forsikrer han hedder, derom?".

Faglitterære forfattere fra England
Kritikere fra Storbritannien
Valmont

Valmont er en amerikansk dramafilm fra 1989 instrueret og skrevet af Miloš Forman. Filmen blev nomineret til en Oscar for bedste kostumer.

Medvirkende 
 Colin Firth
 Annette Bening
 Meg Tilly
 Fairuza Balk
 Siân Phillips
 Jeffrey Jones
 Henry Thomas
 Vincent Schiavelli

Eksterne henvisninger 
 

Amerikanske film fra 1989
Dramafilm fra USA
Film instrueret af Miloš Forman
JBU's kvalifikation til DBUs Landspokalturnering for herrer 2009-10

Jydsk Boldspil-Unions kvalifikation til DBUs Landspokalturnering for herrer 2009/2010 var én af DBU's seks lokalunioners kvalifikationsturneringer, der havde til formål at finde i alt 56 hold indrangeret i Danmarksserien eller lavere pr. sæsonen 2008-09 til den landsdækkende 1. runde i DBUs Landspokalturnering for herrer 2009/2010 (Ekstra Bladet Cup 2009/2010). JBU's turnering havde deltagelse af 338 hold, der spillede om 22 ledige pladser i pokalturneringens 1. runde.

Turneringen blev afviklet som en cupturnering over syv runder i foråret 2009, og de 22 vindere i syvende runde kvalificerede sig til 1. runde af den landsdækkende pokalturnering.

Resultater

1. kvalifikationsrunde 

Første kvalifikationsrunde havde deltaglse af 70 hold fra serie 5 og 6.

2. kvalifikationsrunde 

Anden kvalifikationsrunde havde deltaglse af de 35 vindere fra 1. kvalifikationsrunde samt 79 hold fra serie 4 og 5, som først trådte ind i turneringen i denne runde.

3. kvalifikationsrunde 

Tredje kvalifikationsrunde havde deltaglse af de 57 vindere fra 2. kvalifikationsrunde samt 87 hold fra serie 3 og 4, som først trådte ind i turneringen i denne runde.

4. kvalifikationsrunde 

Fjerde kvalifikationsrunde havde deltaglse af de 72 vindere fra 3. kvalifikationsrunde samt 44 hold fra serie 2 og 3, som først trådte ind i turneringen i denne runde.

5. kvalifikationsrunde 

Femte kvalifikationsrunde havde deltaglse af de 58 vindere fra 4. kvalifikationsrunde samt 24 hold fra serie 1 og 2, som først trådte ind i turneringen i denne runde.

6. kvalifikationsrunde 

Sjette kvalifikationsrunde havde deltaglse af de 41 vindere fra 5. kvalifikationsrunde samt 21 hold fraJyllandsserien og serie 1, som først trådte ind i turneringen i denne runde.

7. kvalifikationsrunde 

Syvende kvalifikationsrunde havde deltaglse af de 31 vindere fra 6. kvalifikationsrunde samt 13 hold fra Danmarksserien og Jyllandsserien, som først trådte ind i turneringen i denne runde. De 22 vindere i denne runde kvalificerede sig til 1. runde af DBUs Landspokalturnering 2009-10 (Ekstra Bladet Cup 2009-10).

Kilder / eksterne henvisninger 
 JBU – Ekstra Bladet Cup 2009 – Resultater
 JBU – Datoplan 2009

Noter 

DBUs Landspokalturnering for herrer 2009-10
Goya's Ghosts

Goya's Ghosts er en spansk-amerikansk film fra 2006 instrueret og skrevet af Miloš Forman. Filmen følger en længere periode i den spanske maler Francisco Goyas liv.

Medvirkende 
 Natalie Portman
 Javier Bardem
 Stellan Skarsgård
 Randy Quaid
 Michael Lonsdale
 Julian Wadham

Eksterne henvisninger 
 

Film fra 2006
Dramafilm fra USA
Film instrueret af Miloš Forman
Film fra Spanien
Gummicelle

En gummicelle er et rum, der kan benyttes til isolering af psykisk syge.

En gummicelle er en isoleringsstue, hvor vægge er beklædt med blødt gummi. Gummiceller kan bruges som alternativ til fastspænding med  bæltefiksering.

Psykiatri
Frihedsberøvelse
Rum
Javier Bardem

Javier Ángel Encinas Bardem (født 1. marts 1969) er en spansk skuespiller, der bl.a. har vundet en Oscar for bedste mandlige birolle, en Golden Globe, en Screen Actors Guild Award, en BAFTA Award og fire Goya Awards. Han er nok bedst kendt for sin rolle i den Oscarvindende film No Country for Old Men og for filmen Vicky Cristina Barcelona. Privat danner han par med skuespilleren Penélope Cruz.
Han blev kendt også i Danmark med nogle film fra sit hjemland såsom Spis mig, og især Mit indre hav, hvor han har hovedrollen og modtog flere priser. Penelope Cruz (den første gang, har han spillet med hende på Spis mig (originaltitel Jamón, jamón)), Pedro Almodovar, Clint Eastwood, Marisa Paredes, osv.) 

I 2012 medvirkede han i James Bond-filmen Skyfall i rollen som skurken Raoul Silva.

Filmografi i udvalg 
 Spis mig (1992)
 Mund til mund (1995)
 Collateral (2004)
 Mit indre hav (2004)
 Goya's Ghosts (2006)
 Kærlighed i koleraens tid (2007)
 No Country for Old Men (2007)
 Vicky Cristina Barcelona (2008)
 Biutiful (2010)
 Skyfall (2012)
 Pirates of the Caribbean: Salazar's Hævn (2017)
 Dune (2021)

Eksterne henvisninger 

 

Skuespillere fra Spanien
Oscar for bedste mandlige birolle
James Bond-skurke
Spaniere i 1900-tallet
Spaniere i 2000-tallet
Jimmi Roger Pedersen

Jimmi Roger Pedersen (født 1965) er en dansk kontrabassist og komponist. Han er født og opvokset i København og har studeret et halvt år på Rytmisk Musikkonservatorium – allerførste årgang i 1986. Pedersen har senere stiftet eget pladeselskab og udgivet 2 solo bas cd'er: Bass Only (2004) og Bass Beyond (2007). Begge cd'er er med egne kompositioner. Desuden har han udgivet bas-teknikhæfter, Skandinavisk Kontrabasteknik, som forklarer og videreudvikler en spillestil præget af den nu afdøde NHØP. Jimmi Roger Pedersen og den amerikanske pianist Horace Parlan har siden 90'erne spillet sammen ved flere lejligheder.. 

Pedersen blev i August 2009 nomineret som bedste solo instrumentalist ved verdens største award "The 2009 JPF Music Awards Nashville" i Tennessee i USA.

Eksterne henvisninger 
 
 Jimmi Roger Pedersens hjemmeside – doublebass.dk

Musikere fra Danmark
Josh Brolin

Josh James Brolin (født 12. februar 1968) er en amerikansk skuespiller der bl.a. er kendt for sine roller i film som No Country for Old Men, W. og Milk, for hvilken han blev nomineret til en Oscar for bedste mandlige birolle.

Siden har han opnået popularitet for sin rolle som Thanos i Marvel Cinematic Universe.

Filmografi 

 Goonierne (1985)
 Thrashin (1986)
 The Road Killers (1994)
 Road Flowers (1994)
 Gang in Blue (1996)
 Flirting With Disaster (1996)
 Bed of Roses (1996)
 Mimic (1997)
 Nightwatch (1998)
 Freeze (1998)
 The Mod Squad (1999)
 Best Laid Plans (1999)
 All The Rage (1999)
 Slow Burn (2000)
 Hollow Man (2000)
 Melinda and Melinda (2004)
 Into the Blue (2005)
 Planet Terror (2007)
 In the Valley of Elah (2007)
 No Country for Old Men (2007)
 American Gangster (2007)
 W. (2008)
 Milk (2008)
 You Will Meet a Tall Dark Stranger (2010)
 Wall Street: Money Never Sleeps (2010)
 True Grit (2010)
 Jonah Hex (2010)
 Woody Allen: A documentary - Manhattan, movies & me (2011)
 Men in Black 3 (2012)
 Gangster Squad (2012)
 Oldboy (2013)
 Labor Day (2013)
 Inherent Vice (2014)
 Sin City: A Dame to Kill For (2014)
 Sicario (2015)
 Everest (2015)
 Hil Cæsar! (2016)
 Sicario 2: Soldado (2018)
 Deadpool 2 (2018)
 Avengers: Infinity War  (2018)
 Avengers: Endgame  (2019)
 Dune (2021)

Eksterne henvisninger 

 

Personer fra Los Angeles 
Filmskuespillere fra USA
Oscar-nominerede skuespillere
Benicio del Toro

Benicio Monserrate Rafael del Toro Sánchez (født 19. februar 1967) er en filmskuespiller fra Puerto Rico, der bl.a. har spillet med i film som Licence to Kill, The Usual Suspects, Fear and Loathing in Las Vegas, Sin City og Traffic, for hvilken han vandt en Oscar for bedste mandlige birolle som politibetjenten Javier.

Filmografi i udvalg 
 Licence to Kill (1989)
 The Usual Suspects (1995)
 The Fan (1996)
 Fear and Loathing in Las Vegas (1998)
 Traffic (2000)
 The Pledge (2001)
 The Hunted (2003)
 Sin City (2005)
 Things We Lost in the Fire (2007)
 The Wolfman (2010)
 Jimmy P: Psychotherapy Of A Plains Indian (2013)
 Guardians of the Galaxy (2014)
 Sicario (2015)
 Star Wars: The Last Jedi (2017)

Eksterne henvisninger 

 

Skuespillere fra Puerto Rico
Oscar for bedste mandlige birolle
Ostrakon

Ostrakon (gr., flertal ostraka) potteskår, anvendes
i Oldtiden ofte til at skrive på, ikke alene ved
ostrakismen, men også til mindre meddelelser
af forskellig art. Særlig hyppig var anvendelsen af
ostrakon til kvitteringer, navnlig skattekvitteringer,
hvoraf der især i Ægypten er fundet en stor
mængde, hvilket har givet et værdifuldt
indblik i mangfoldige offentlige forhold.
Emnet behandles under papyrologi.

Litteratur anvendt af Ræder i Salmonsen
 U. Wilcken, Griechische Ostraka aus Aegypten und Nubien, to bind, Leipzig og Berlin 1899.

Kilde 
 Opslag af dr. phil. H.H. Ræder i Salmonsen (Salmonsens Konversationsleksikon, 2. udgave, bd. 18, s. 672)

Arkæologi
Grækenland i antikken
Egypten i antikken
American Gangster

American Gangster er en amerikansk gangsterfilm fra 2007 instrueret af Ridley Scott. Filmens handling er baseret på de virkelige begivenheder omkring gangsteren Frank Lucas (spillet af Denzel Washington) og narkobetjenten Richie Roberts (spillet af Russell Crowe) i perioden fra 1960'erne og frem til begyndelsen af 1990'erne.

Medvirkende 
 Denzel Washington
 Russell Crowe
 John Ortiz
 Lymari Nadal
 Chiwetel Ejiofor
 Josh Brolin
 Ted Levine
 RZA
 Ruby Dee
 Armand Assante
 Cuba Gooding Jr.
 Roger Guenveur Smith
 Carla Gugino
 Idris Elba
 Jon Polito
 Roger Bart
 Clarence Williams III

Eksterne henvisninger 
 

Amerikanske film fra 2007
Film instrueret af Ridley Scott
T.I.
Dramafilm fra USA
Gangsterfilm fra USA
Milk

Milk er en amerikansk, biografisk dramafilm fra 2008, instrueret af Gus Van Sant og baseret på politikeren og aktivisten Harvey Milks liv og kamp for homoseksuelles rettigheder.

Medvirkende 
 Sean Penn
 Emile Hirsch
 Josh Brolin
 Diego Luna
 James Franco
 Alison Pill
 Victor Garber
 Denis O'Hare
 Joseph Michael Cross
 Stephen Spinella
 Lucas Grabeel
 Jeff Koons
 Ashlee Temple
 Wendy Tremont King
 Kelvin Han Yee

Priser og nomineringer 
Milk blev nomineret til otte Oscars i 2009, bl.a. for bedste film. Sean Penn vandt sin anden Oscar for bedste mandlige hovedrolle og Dustin Lance Black vandt en Oscar for bedste originale manuskript.

Referencer

Eksterne links 
 
 Milk på Box Office Mojo

Se også 
 The Times of Harvey Milk, prisbelønnet dokumentar fra 1984.

Amerikanske film fra 2008
Dramafilm fra USA
Engelsksprogede film
Film baseret på virkelige begivenheder
Film instrueret af Gus Van Sant
LGBT-relaterede film fra USA
Holger Damgaard

Holger Damgaard (24. juli 1870 i Ribe – 15. januar 1945 i Rungsted) var en dansk pressefotograf.

Holger Damgaard var Danmarks første pressefotograf.  Han blev i 1908 ansat af dagbladet Politiken, og han var tilknyttet avisen til 1940. Billedet som blev bragt i Politiken 7. december 1908, forestillende en gruppe forventningsfulde børn foran en legetøjsforretning, bliver af Politiken betegnet som Danmarks første pressefoto, men det første egentlige pressefotografi og den første egentlige fotoreportage blev bragt i Vendsyssel Tidende hhv. 1889 og 1890.

Politikens arkiv indeholder lidt over 30.000 fotografier som alle er taget af Damgaard.

I 1913 blev Damgaard desuden den første danske luftfotograf der optog fotografier siddende i et fly. Han tog billeder af København mens han befandt sig i en Aeroplan-flyvemaskine.

Holger Damgaard var medstifter af verdens ældste pressefotografforbund, "Journalistfotografforbundet" (nuværende Pressefotografforbundet), der blev oprettet 17. februar 1912. Han var formand for forbundet i 1930-1938 og 1939-1941.

Henvisninger

Kilder 
 Bjørn Ochsner, Fotografi på tryk : essays og artikler, Det Nationale Fotomuseum, Det Kongelige Bibliotek, 1999. .
 Dan Turèll og Ebbe Kløvedal Reich (red.), Oppe og nede i København 1908-45 set af pressefotografen Holger Damgaard, Gyldendal, 1987. .

Foreningsformænd fra Danmark
Fotografer fra Danmark
Danskere i 1900-tallet